OpenLLM-France/wikimedia huggingface dataset:
# Somorrostro Harana

    Artikulu hau haranari buruzkoa da; beste esanahietarako, ikus «Somorrostro».
Somorrostro harana 1805 arte izan zen Bizkaiko Enkarterriak osatzen zituzten hamar errepubliketako bat.

## Banaketa administratiboa

Harana bi erakundetan zatituta zegoen:
* Hiru Kontzejuak: Santurtziko San Jorge, Sestaoko Andra Mari eta Trapagarango San Salbadore.
* Lau Kontzejuak: Muskizko San Julian, Zierbenako San Roman, Abantoko Santa Juliana (edo Susoko Abanto) eta Abantoko San Pedro (edo Yusoko Abanto).
Portugalete ere Somorrostro Haranako zati bat izan zen 1322an hiribildua eratu arte.

## Historia

Goi Erdi Aroan Haranaren arazoak konpontzeko Somorrostroko bizilagunek bertoko batzarrak egiten zituen erakunde biek, Hiru Kontzejuak Uriosteko San Bernabe Ermitan eta Lau Kontzejuak Muskizko Iturrian edo Muskizko El Casal auzoan. Enkarterrietako beste errepublikak bezala, 1394ko Enkarterrietako Foruak Somorrostroko Harana zuzendu zuen, Bizkaiko Foru Zaharra idatzi baino laurogeita hamazortzi urte lehenagokoa.
1799 urtean, Somorrostro Haranako zazpi kontzejuak Gernikako Batzarrera joan ziren, Bizkaia beste elizateekin batera, lehen Enkarterrietako Sindikoa eskualdeko ahaldun bakarra zen eta. 1874an, Somorrostro Haranan izen bereko bataila egin zuten. Bataila erabakigarria zen Bigarren Gerra Karlista erabakitzeko. Behin Somorrostro galduta, karlistek Bilbo galdu zuten.
Gaur egun, 1979ko Gernikako Estatutua onartua, Somorrostro Harana Bilbo-Handiko Ezkerraldeko eskualdearen zati bat da. Orainaldiko udalak honako hauek dira: Barakaldo, Alonsotegi (1991ean Barakaldotik bereizia), Sestao, Portugalete, Santurtzi, Ortuella (1901ean Santurtzitik bereizia), Abanto-Zierbena, Zierbena (1995ean Abanto-Zierbenatik bereizia), Muskiz eta Trapagaran.

## Izenaren akatsa

Ohituraz, Somorrostro hitza Muskiz (Muskizko San Julian antzinako kontzejua) deitzeko erabiltzen da. Berez akats bat da. Akatsaren jatorria Muskizko auzo nagusia San Juan edo Donibane lehen Somorrostroko San Juan izena zelako (gaur egun Muskizko San Juan edo Donibane da).

## Ikus gainera

* Somorrostro, Kataluniako Bartzelona hiriburuko auzoa.

## Kanpo estekak

* Datuak: Q3025757
# Somorrostro Haraneko Lau Kontzejuak

Somorrostro Haraneko Lau Kontzejuak Enkarterrin zegoen antzinako herria izan zen.

## Geografia

Lau Kontzejuek Somorrostro Harana osatzen zuten Hiru Kontzejuekin batera. Hona hemen lau kontzejuak eta egun bilakatutako udalerriak:
Mugakideak mendebaldean Somorrostro Haraneko Hiru Kontzejuak, ekialdean Castro Urdiales, hegoaldean Galdames eta Sopuertako Kontzejuak eta iparraldean Bizkaiko golkoa zituzten.

## Historia

Lau kontzejuen sorrera guztiz ezezaguna da, litekeena da Goi Erdi Aroan, XV. mendean, Somorrostro Haraneko zazpi kontzejuek bitan zatitzea, bakoitzak bere alkatea izanik. Harana gobernatzeko Muskizko iturrian edo El Casalen biltzarrak egiten zituzten.
1799 urtean, Somorrostro Haraneko zazpi kontzejuak, Lau Kontzejuak barne, Gernikako Batzarretara joan ziren, Bizkaiko antolamenduan parte hartuz.
1841ean, “Ley de Ayuntamientos del Reino” (euskaraz: Erresumako Udalen Legea) izeneko legea atera eta Lau Kontzejuak banatu eta udalerriak sortu zituzten. Udalerri bitan banatu ziren: alde batetik Muskiz eta, bestetik, beste hiru kontzejuek Abanto-Zierbena sortu zuten.
Hori ez zen banaketa bakarra izan, 1995ra arte Abanto-Zierbena izandako udalerria bitan zatitu baitzen: izena mantendu zuena eta Zierbena hain zuzen ere.

## Erreferentziak

* ↑ Enkarterrietako Museoa: Abellanedako Batzar Nagusien jatorria eta bilakaerea
* ↑ Goio Bañales: Alcaldes de los Tres Concejos de Somorrostro
* ↑ enkarterri.info: Relaciones entre el Señorío y Las Encartaciones
* ↑ Muskizko Udalaren webgunea
* ↑ Abanto Zierbeneko Independienteak alderdiaren webgunea

## Ikus, gainera

* Somorrostro Harana

## Kanpo estekak

* Datuak: Q12267514
# Somorrostroko gudua

Somorrostroko gudua, Bigarren Karlistaldian, Bilboko setioa desegiteko asmoa zuten hiru gatazka izan ziren:
* Somorrostroko gudua (1874ko otsaila)
* Somorrostroko gudua (1874ko martxoa) edo San Pedro Abantoko gudua
* Somorrostroko gudua (1874ko apirila)
# Somorrostro Haraneko Hiru Kontzejuak

Somorrostro Haraneko Hiru Kontzejuak Enkarterrin zegoen antzinako herria izan zen.

## Geografia

Hiru Kontzejuek Somorrostro Harana osatzen zuten Lau Kontzejuekin batera. Hona hemen hiru kontzejuak eta egun bilakatutako udalerriak:
Mugakideak mendebaldean Barakaldoko elizatea, ekialdean Somorrostro Haraneko Lau Kontzejuak, hegoaldean Galdamesko Kontzejua eta iparraldean Nerbioi ibaia zituzten. Kontzejuek Portugaleteko hiribildua inguratzen zuten.

## Historia

Hiru kontzejuen sorrera guztiz ezezaguna da, litekeena da Goi Erdi Aroan, XV. mendean, Somorrostro Haraneko zazpi kontzejuek bitan zatitzea, bakoitzak bere alkatea izanik. Harana gobernatzeko Uriosteko San Bernabe Ermitan biltzarrak egiten zituzten. 1799 urtean, Somorrostro Haraneko zazpi kontzejuak, Hiru Kontzejuak barne, Gernikako Batzarretara joan ziren, Bizkaiko antolamenduan parte hartuz.
1805. urtean Hiru Kontzejuak banatu eta bakoitzak bere kontzeju osatu zuen. 1841ean, “Ley de Ayuntamientos del Reino” (euskaraz: Erresumako Udalen Legea) izeneko legea atera eta Hiru Kontzejuak kontzejuaren ordez udalerri bihurtu ziren. 1870ean egindako txosten baten bitartez ofizialki banatu ziren behin betiko. Hori ez zen banaketa bakarra izan, 1901ra arte "Santurce-Ortuella" izandako udalerria bitan zatitu baitzen, Santurtzi eta Ortuella udalerriak osatuz. Aipatu urtean Santurtziko udalerria Ortuellatik banandu zen. Banaketa gertatu zenean Ortuellak Santurtzik baino 3 bider biztanle gehiago zituen arren, Santurtzik gaur egun 45.000 biztanle inguru dauzka, Ortuellak baino ia lau bider gehiago. Ondorioz, Ortuellak ofizialki segida ematen dio aurreko udalerriari.

## Erreferentziak

* ↑ Enkarterrietako Museoa: Abellanedako Batzar Nagusien jatorria eta bilakaerea
* ↑ Goio Bañales: Alcaldes de los Tres Concejos de Somorrostro
* ↑ enkarterri.info: Relaciones entre el Señorío y Las Encartaciones
* ↑ Muskizko Udalaren webgunea

## Ikus, gainera

* Somorrostro Harana

## Kanpo estekak

* Datuak: Q12267515
# Somosierra

Somosierra hitzak hainbat leku izendatzen ditu:
* Somosierra, Madrilgo Erkidegoko mendigunea.
* Somosierra, Madrilgo Erkidegoko udalerria.
* Somosierra, Madrilgo Erkidegoko mendatea.
* Somosierra, Santa Cruz de Tenerifeko auzoa.
# Somosierra (Madril)

Somosierra Madrilgo Erkidegoko udalerria da, Sierra Norte de Madrid eskualdean dagoena.
2009ko urtarrilaren 1eko erroldaren arabera 111 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1016225
* Multimedia: Somosierra / Q1016225
# St Dogmaels

Spittal, galesez: Llandudoch, Galesko udalerri, parrokia eta komunitate bat da, Pembrokeshire lurraldean dagoena. Teifi ibaiaren estuarioan dago, Ceredigion konderrian dagoen Cardigan udalerritik milia bat hegoaldera.
2011ko erroldaren arabera 1.353 inguru biztanle zituen.

## Kanpo estekak

* Datuak: Q3405138
* Multimedia: St Dogmaels / Q3405138
# St Dominic (Kornualles)

St Dominic, kornubieraz: Sen Domynek, Ingalaterrako Kornualles konderriko parrokia zibil eta herri bat da.

## Kanpo estekak

* Datuak: Q259607
* Multimedia: St Dominick, Cornwall / Q259607
# St Davids

St Davids (galeseraz Tyddewi) Galesko hego-mendebaldean dagoen udalerri bat da, Pembrokeshire lurraldean. 2011ko erroldaren arabera 1.841 biztanle zituen.

## Iruditegia

* St Non kapera
* Tyddewi katedrala eta udalerria
* Herrigunea

## Kanpo estekak

* Udalerriko Udal webgunea (Ingelesez)
* Datuak: Q648732
* Multimedia: St David's / Q648732
# St Endellion

St Endellion, kornubieraz: Sen Endelyn, Ingalaterrako Kornualles konderriko parrokia zibil eta herrixka bat da.

## Kanpo estekak

* Datuak: Q3495314
* Multimedia: St Endellion / Q3495314
# St David's Hall

St David's Hall, galesez Neuadd Dewi Sant, Galesko Cardiff hiriburuan dagoen kontzertu areto bat da. Galesko kontsertu emanaldi eta ekitaldietarako zentro nazionala da.
1982an Seymour Harris Partnership ingeles arkitektura estudioak eraiki zuen eta 2.000 ikusleentzako edukiera du. Hiriaren erdigunean dago, izen berdineko merkataritza-gunearen alboan.
Galesko abesgintza eta abesbatzen usadio handiari jarraituz bertan urtero "BBC Cardiff Singer of the World Competition" abeslarien lehiaketan ospatu ohi da, bere mailako munduko lehiaketa garrantzitsuenen artean dagoelarik. Lehiaketak "baritonoen gudua" ezizena jaso zuen, urte batez Bryn Terfel galestar tenorea eta Dmitri Hvorostovsky errusiar tenorea lehiatu eta azkena irabazle suertatu zenean. Galesko prom musika ospakizunen eta unibertsitate ekitaldien kokalekua ere bada.
* Kanpoaldetik.
* Barnealdetik.
* Aireko ikuspegia.

## Kanpo estekak

* St David's Hallen webgunea (Ingelesez)
* Datuak: Q3361612
* Multimedia: St David's Hall / Q3361612
# St Day

St Day, kornubieraz: Sen Day, Ingalaterrako Kornualles konderriko parrokia zibil eta herri bat da.

## Kanpo estekak

* Datuak: Q2625154
* Multimedia: St Day / Q2625154
# St Donats

St Donats, galesez: Sain Dunwyd, Galesko udalerri eta komunitate bat da, Vale of Glamorgan konderrian. Llantwit Major udalerriaren mendebaldean dago. Komunitate honek St Donats udalerriaz gain Marcross udalerria eta Monknash eta East and West Monkton herriak ere barne hartzen ditu.
Bertan, St Donat's gaztelua dago.

## Kanpo estekak

* Datuak: Q7592977
* Multimedia: St Donats / Q7592977
# St David's Head

St David's Head, galeseraz Penmaen Dewi, Galesko hego-mendebaldeko Pembrokeshire konderrian dagoen lurmutur bat da, Pembrokeshire Kostaldeko Parke Nazionalean. Galesko Irlandako itsasoaren mugarik hegoaldekoena bezala jotzen da, Cardigan badiaren hegoaldeko muga ere ezartzen du.
St Davids udalerriaren ipar-mendebaldean dago.

## Kanpo estekak

* National Trust page
* Coetan Arthur
* St Davids Head lurmuturraren irudiak, geograph.org.uk
* Datuak: Q6976894
* Multimedia: St David's Head / Q6976894
# St Enoder

St Enoder, kornubieraz: Eglosenoder, Ingalaterrako Kornualles konderriko parrokia zibil eta herrixka bat da.

## Kanpo estekak

* Datuak: Q7593036
* Multimedia: St Enoder / Q7593036
# St Dennis (Kornualles)

St Dennis, kornubieraz: Tredhinas, Ingalaterrako Kornualles konderriko parrokia zibil eta herri bat da.

## Kanpo estekak

* Datuak: Q2065389
* Multimedia: St Dennis, Cornwall / Q2065389
# Skagerrak

Skagerrak (danieraz ˈskæːɪ̯ɐʁæk, norvegieraz ˈskɑːɡərɑk eta suedieraz ˈskɑːɡɛrak ahoskatua) Norvegiako hegoaldea eta Danimarkako Jutlandia penintsula banatzen duen itsasartea da. Skagerrakek, Kattegatekin batera, Ipar Itsasoa eta Itsaso Baltikoa lotzen du.
Skagerrakek 240 km luzera, 140-80 km zabalera eta 725 m sakonera ditu (lekurik sakonena Norvegiaren kostaldetik gertu dago).
Izena Skagen Danimarkako herritik datorkio. Rak atzizkia nederlanderaz "itsasartea" esan nahi du.
Historikoki, itsasarteak garrantzi estrategikoa izan du, batez ere Alemaniarentzat. Bere uretan Lehenengo Mundu Gerran 1916ko Jutlandiako itsas-bataila egin zuen eta Bigarren Mundu Gerran itsasartea kontrolatzeko Alemaniak Danimarka eta Norvegia okupatu zuen.

## Erreferentziak

* ↑ 159. araua. Euskaltzaindia (Noiz kontsultatua: 2010-12-12).

## Kanpo estekak

* Datuak: Q1695
* Multimedia: Skagerrak / Q1695
# Skagafjörður (udalerria)

    Artikulu hau udalerriari buruzkoa da; fiordoa gaitzat duena beste hau da: «Skagafjörður»
Skagafjörður Islandiako iparraldean dagoen udalerria da, Norðurland vestra eskualdekoa. 2011n 3.978 biztanle zituen.
Udalerria 1998an sortu zuten izen bereko fiordoko 12 udalerrietarik 11k. Akrahreppur parte hartu ez zuen bakarra izan zen. Horrela Sauðárkrókur herria, Hofsós eta Varmahlíð herrixkak eta zenbait baserri batu ziten. Apezpikuen egoitza den Hólar ere barnean du.

## Herri eta hiri senidetuak

* Kongsberg (Norvegia)

## Kanpo estekak

* Webgune ofiziala
* Datuak: Q1549436
* Multimedia: Sveitarfélagið Skagafjörður / Q1549436
# Skagaströnd

Skagaströnd Islandiako Norðurland vestra eskualdean dagoen hiria eta udalerria da. Húnaflói badiaren ekialdeko ertzean kokatua dago. Paisai ikusgarriak ditu, adibidez, Spákonufell mendia eta izen bereko lurmuturra.

## Kanpo estekak

* Datuak: Q1240428
* Multimedia: Skagaströnd / Q1240428
# Skageneko gizonak udako arratsalde batean eguzkitan

Skageneko gizonak udako arratsalde batean eguzkitan (danieraz: Mænd af Skagen en sommeraften i godt vejr) Martinus Rørbye (1803–1848) paisaiaren generoan aditua izan zen margolari daniarraren olio-pintura da. 1848ean bukatu zuen, beraz, artista hil zen urte berean. 87×124 zm.ko tamainukoa da.

## Historia

Rørbye Skagen bisitatu zuen lehen artistetako bat izan zen. Bere lehen bisita 1833an izan zen, bigarrena 1847an. Bere garaiko daniar artistarik garrantzitsuenetako bat izanik, asko bidaiatu zuen Norvegian, Grezian eta Turkian. Eckersbergen ikasle gogokoenetako bat, Danimarkako Urrezko Aroko margolari nagusietako bat da.
Rørbyek lan hau Charlottenborg jauregian erakutsi ondoren, margolana errege bildumarako Frederiko VII.a Danimarkakoak erosi zuen. Gaur egun, Danimarkako Galeria Nazionalaren jabetzakoa da, baina 1983az geroztik Skagengo museoan erakusten da.

## Azalpenak

Rørbye-k paisaia harmonikoen maisutasuna erakusten du kolorearen eta konposizioaren ikuspegi orekatuarekin. Urrezko Aroko margolariek Danimarkako landa-errealitatea irudikatzeko zuten moduaren ohikoa da. Paisaian denak lasaitasun adierazten du.

## Kanpo estekak

* Datuak: Q18343802
# Skagengo museoa

Skagengo museoa (danieraz: Skagens Museum) Skagen herrian (Danimarka) dagoen arte museo bat da. XIX. mendearen amaieran eta XX. mendearen hasieran inguru horretan bizi eta lan egin zuten Skagengo margolarien koloniako kideen lanen bilduma zabala erakusten du. Artista garrantzitsuenen artean daude Marie eta P. S. Krøyer, Anna eta Michael Ancher, Laurits Tuxen, Viggo Johansen eta Holger Drachmann daude. Erakusketa bereziak ere antolatzen ditu museoak. Bere instalazioen artean, Garden Houseko kafetegi bat dago, denbora batez Anna eta Michael Ancher-en egoitza eta estudioa izan zen eraikin zaharra. Museoa 1908an ireki zen.

## Historia

Skagens Museum 1908ko urriaren 20an sortu zen Brøndums hoteleko jangelan. Sortzaileen artean Michael Ancher, P.S. Krøyer eta Laurits Tuxen, Victor Christian Klæbel bertako farmazialariarekin eta Degn Brøndum, Brøndums hoteleko jabea eta Anna Ancherren anaiarekin batera, lehen gobernu-kontseilua osatzeko hautatuak izan zirenak. Skagen Margolarien lanak biltzea eta haien erakusketarako eraikin bat eraikitzeko funtsak biltzea zen ideia. Era berean, Brøndums hoteleko jangela, bere garaian, eraikitakoan museo berrira pasatzea erabaki zen.
Lehen erakusketak bertako eskola batean antolatu zituzten. P.S. Krøyerren heriotzaren ondoren, 1909an, bere etxea museorako behin-behineko egoitza gisa erabili zen. 1919an, Degn Brøndumek bere hoteleko lorategi zaharra eman zuen museo bat eraikitzeko. Ulrik Plesner arkitektoari arduratu zitzaion bere diseinuaz. Ulrik Skagengo komunitate artistikoko kide aktiboa zen eta inguru horretako hainbat eraikin diseinatu zituen. Eraikina dohaintza pribatuen eta fundazioen konbinazio batek finantzatu zen. Eraikuntza 1926an hasi zen eta museo berria 1928ko irailaren 22an inauguratu zen ofizialki.

## Brøndums Hotelaren jangela

Brøndums Hoteleko jangela gaur egungo museoan agertzen den moduan Ulrik Plesner eta Thorvald Bindesbøll-ek diseinatu zuten 1892an, hotelaren lehen handitze handiarekin lotuta. P. S. Krøyer-ek bultzatuta, Degn Brøndum-en arte bilduma bere dekorazioan sartzea erabaki zen. Urteen poderioz ohitura bihurtu zen bisitatzen ziren artistek erretratuak oparitzea hoteleko jabeari eta hauek sabaiaren azpian zegoen friso batean jartzen ziren. Jangelan ere Maria Krøyerrek 1898an diseinatu zituen altzariak daude.

## Bilduma

Gaur egun Skagens Museoak 1.800 artelan baino gehiago ditu erakusten. Artista-koloniako kide garrantzitsu guztiak daude ordezkatuta lan zentralekin bildumetan, besteak beste, Maria eta P. S. Krøyer, Anna eta Michael Ancher, Laurits Tuxen, Viggo Johansen eta Holger Drachmann.
Erakusketa bereziak ere antolatzen ditu museoak.

## Erreferentziak

* ↑ https://skagenskunstmuseer.dk/museer/skagens-museum/

## Kanpo estekak

* (Danieraz):Museoaren webgune ofiziala.
* (Danieraz):Ibilbide birtuala Skagens museoan. Google Arts & Culture
* Datuak: Q3555520
* Multimedia: Skagens Museum / Q3555520
# Skagafjörður

    Artikulu hau fiordoari buruzkoa da; udalerria gaitzat duena beste hau da: «Skagafjörður (udalerria)»
Skagafjörður, fiordoa baino gehiago badia da, Islandiako iparraldean kokatuta dagoena.
40 kilometroko luzera eta 15 kilometroko zabalera du, Tröllaskagi eta Skagi penintsulen artean kokaturik. Eskualdean bi udalerri daude: Skagafjörður (4140 bizt.) eta Akrahreppur (210 bizt.). Badiak hiru uharte nagusi ditu: Málmey, Drangey eta Lundey.

## Erreferentziak

* ↑ Málmey
* ↑ Um Skagafjörð (Skagafjörður)

## Kanpo estekak

* Datuak: Q1500271
* Multimedia: Skagafjörður / Q1500271
# Skagen

Skagen, Danimarkan iparralderen dagoen herria da. Iparraldeko Jutlandiako eskualdean dago, zehazki Vendsyssel-Thy uharteko Frederikshavn udalerrian.

## Etimologia

Ez da zehazki ezagutzen izenaren jatorria. Ingelesez skeg itsasuntzi baten gilaren luzapena, bestalde suedieraz skägg bizarra da.

## Geografia

Skagerrak (zeinak Skagenetik hartzen duen izena) eta Kattegat itsasarteen arteko muga naturala da. Bien artean hareazko lurmutur bat ageri da, olatuek alde bietatik jotzen dutena, eta Grenen (adarra) izena du. Mendebaldera Ålbæk Bugt (Ålbæk badia) eta ekialderantz Tannis Bugt (Tannis badia) ditu.

## Deskribapena

Etxe hori baxu tipikoak ditu. XIX menderarte duna mugikorrek ingurua desertifikatzeko arriskua zuten baina belar eta zuhaixken landaketa masiboak prozesua gerarazi zuen. Toki turistikoa da batez ere udan eta San Juan gaua (Sankt Hans Aften) hondartzan suak eginez eta musika eta dantzarekin ospatzen da.

## Historia

I mendean Plinio Zaharrak jadanik aipatzen du bere IV Liburuan, Promenturium Cimbrorum excurrens in maria longe paeninsulam efficit quae Tastris appellatur (Zinbrioen lurmuturra itsasoan barneratzen da Tastris izeneko penintsula sortuz).
Skageneko itsasoak oso gaiztoa izatearen fama du marinelen artean. Horregatik daude garai desberdinetako lau itsasargi kostaldean. Zaharrena, Vippefyr, 1560koa a da, burdinezko ontzi batean eginiko sua baino ez zelarik.
1833an Martinus Rørby margolariak Ekaitza dator Skageneko hondartza zaharrean koadroa margotu zuen eta Skageneko argiaz liluratuta Danimarkako margolari garrantzitsuenak etorri ziren koadroak margotzera. 1908an Brøndrumsvej museoa fundatu zen eta 1830 eta 1930 artean Skagenen eginiko 1000 artelanetik gora erakusten ditu gaur egun ere.

## Ikus, gainera

* Skagengo margolariak

## Kanpo estekak

* Datuak: Q215177
* Multimedia: Skagen / Q215177
# Skagabyggð

Skagabyggð Islandiako iparraldean dagoen udalerria da, Norðurland vestra eskualdekoa. 2011n 98 biztanle zituen.
Skagaströnd udalerriak inguratzen du.

## Kanpo estekak

* Datuak: Q591081
* Multimedia: Skagabyggð / Q591081
# Skagit konderria (Washington)

Skagit konderria (ingelesez: Skagit County) Washingtonko konderri bat da, Ameriketako Estatu Batuetan. Hiriburua Mount Vernon da. 2010eko zentsuaren arabera 116.901 biztanle zituen, Skagit kilometro koadroko azaleran.

## Geografia

Skagit konderriak 4.973,12 kilometro koadro ditu. Horietatik 489,33 ura dira. Beste 4.483,79 lurra dira. Biztanleria dentsitatea 23,51 da.

## Demografia

2010eko zentsoan bizi ziren 116.901 pertsonetatik 109.403 txuriak edo hispanoak dira. Horietatik hispano edo latino kategorian 19.709 dira. 640 beltzak edo afroamerikarrak. 2.038 amerikar natiboak ziren eta 180 Hawaii edo Pazifikoko irletako natiboak. 2.025 asiarrak ziren. Bestelako arraza bat kategorian 159 biztanle daude. Bukatzeko euren burua arraza bat baino gehiagotan 2.456 pertsonek kokatzen zuten.

### Biztanleria piramidea
## Kanpo estekak

* Datuak: Q113892
* Multimedia: Skagit County, Washington / Q113892
# Sonneborn

Sonneborn Alemaniako udalerria da. Turingia estatuan dago, [[Gotha barrutia|Gotha]] barrutian. 2014an 1.231 biztanle zituen 16,48 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552089
* Multimedia: Sonneborn / Q552089
# Sonnen

Sonnen Alemaniako udalerria da. Bavariako estatuan kokatuta dago, [[Passau (barrutia)|Passau]] barrutian. 2014an 1.427 biztanle zituen 16,49 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504251
* Multimedia: Sonnen / Q504251
# Sonnenberg

Sonnenberg Alemaniako udalerria da. Brandenburgo estatuan dago, [[Oberhavel (barrutia)|Oberhavel]] barrutian. 2014an 841 biztanle zituen 50,56 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q583178
* Multimedia: Sonnenberg (Brandenburg) / Q583178
# Sonnebergeko behatokia

Sonnebergeko behatokia (Sternwarte Sonneberg alemanez) behatoki astronomiko bat eta Alemaniako Zientzia Akademiaren antzinako institutua da. 1925ean sortu zuen Cuno Hoffmeisterrek eta Sonnebergen kokatua dago, Alemaniako Turingia estatuan.

## Kanpo estekak

* Datuak: Q63520
* Multimedia: Sternwarte Sonneberg / Q63520
# Sonnefeld

Sonnefeld Alemaniako udalerria da. Bavariako estatuan dago, [[Coburg (barrutia)|Coburg]] barrutian. 2014an 4.880 biztanle zituen 34,69 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q572628
* Multimedia: Sonnefeld / Q572628
# Sonnenberg-Winnenberg

Sonnenberg-Winnenberg Alemaniako udalerria da. Renania-Palatinatua estatuan kokatuta dago, [[Birkenfeld (barrutia)|Birkenfeld]] barrutian. 2014an 460 biztanle zituen 2,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q472886
* Multimedia: Sonnenberg-Winnenberg / Q472886
# Sonnenbühl

Sonnenbühl Alemaniako udalerria da. Baden-Württemberg estatuan dago, [[Reutlingen (barrutia)|Reutlingen]] barrutian. 2014an 6.978 biztanle zituen 61,26 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q81457
* Multimedia: Sonnenbühl / Q81457
# Sonnenstein (Turingia)

Sonnenstein Alemaniako udalerria da. Turingia estatuan kokatuta dago, [[Eichsfeld (barrutia)|Eichsfeld]] barrutian. 2014an 4.714 biztanle zituen 94,51 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q558776
* Multimedia: Sonnenstein (Eichsfeld) / Q558776
# Sonneratia

Sonneratia ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko beheko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12267520
* Multimedia: Sonneratia (Ammonoidea) / Q12267520